Artene lever mest i åpne, gjerne sandete områder der larvene utvikler seg på røttene av ulike lave planter. Flere arter lever gjerne på kulturplanter og kan være meget brysomme skadedyr, fordi de spiser opp røttene og «halshogger» unge planter. Blant disse er langvingejordfly, åkerjordfly og gråpudret jordfly. De er gode flygere og noen arter kan foreta lange vandringer, ofte i store antall.